Borsučiny

Borsučiny je prírodná rezervácia v správe štátnej ochrany prírody Poloniny. Nachádza sa v katastrálnych územiach obcí Ruský Potok, Zboj a Uličské Krivé v okrese Snina v Prešovskom kraji. Územie bolo vyhlásené v roku 1993 na rozlohe 83,72 ha. Ochranné pásmo nebolo určené. Na území rezervácie platí 5. stupeň ochrany. Chránené územie je súčasťou Národného parku Poloniny. Predmetom ochrany sú: Pôvodné pralesovité lesné ekosystémy vnútornej časti Bukovských vrchov na členitom bralnom reliéfe cisnianskych vrstiev flyšového pásma. Sú to spoločenstvá typických lipových a jedľových bučín a bukových a lipových javorín. Referencie Externé odkazy Borsučiny v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Borsučiny na českej Wikipédii.